b'\n_START_ARTICLE_\nGrad Margam\n_START_SECTION_\nDvorec\n_START_PARAGRAPH_\nDvorec je vzhodno od nekdanje samostanske cerkve ob vzno\xc5\xbeju gozdnatega gri\xc4\x8da, zgrajen je z \xc5\xbeeleznodobnim gradi\xc5\xa1\xc4\x8dem Mynydd-y-Castell. Je nepravilnega tlorisa, usmerjen od zahoda proti vzhodu, zgrajen okoli dvori\xc5\xa1\xc4\x8da. Glavna hi\xc5\xa1a je obse\xc5\xbena in se pona\xc5\xa1a s \xc5\xa1tirinadstropnim osmerokotnim stolpom, vzhodno od glavne hi\xc5\xa1e so postavili pribli\xc5\xbeno dve terasi kmetijskih stavb, nato pa hleve. Hi\xc5\xa1a je \xc4\x8dudovita, okra\xc5\xa1ena z grbi in skulpturami iz pe\xc5\xa1\xc4\x8denjaka, s fasado v neotudorskem slogu. Nad dvema glavnima nadstropjema je mansarda s \xc5\xa1tevilnimi obokanimi okni, zatrepom, cinami, fialami in dimniki, po\xc5\xa1evna streha je prekrita s svincem in skrilavcem._NEWLINE_Na jugu in zahodu je dvorec obdan s teraso z urejenimi gredicami v dveh nadstropjih, veranda z glavnim vhodom je na severu kompleksa.\n_START_SECTION_\nOran\xc5\xbeerija\n_START_PARAGRAPH_\n50 m ju\xc5\xbeno od srednjeve\xc5\xa1ke samostanske cerkve je oran\xc5\xbeerija. S skoraj 100 metrov dol\xc5\xbeine je najdalj\xc5\xa1a oran\xc5\xbeerija v Veliki Britaniji. Ju\xc5\xbena fasada ima 27 obokanih oken, na zahodu je \xc4\x8dudovit paviljon \xe2\x80\x93 knji\xc5\xbenica, enostavno zasnovan vzhodni paviljon je bil zbirka Talbotovih skulptur. Po dra\xc5\xbebi leta 1942 je v prostoru ostal le starodavni kip cesarja Lucija Vera. Stari pomaran\xc4\x8devci so zmrznili med drugo svetovno vojno, ko je stavbo zaplenila vojska. Leta 1970 so oran\xc5\xbeerijo obnovili in junija 1977 jo je odprla Elizabeta II. z novimi citrusi. Delno podolgovata, vendar le 9 m \xc5\xa1iroka konstrukcija, se uporablja tudi kot koncertna ali banketna dvorana._NEWLINE_Ju\xc5\xbeno od oran\xc5\xbeerije je lepo oblikovan vrt z eksoti\xc4\x8dnimi drevesi: ve\xc4\x8d tulipanovcev (Liriodendron) in hrastov plutovcev (Quercus suber L.).\n_START_SECTION_\nHi\xc5\xa1a citrusov\n_START_PARAGRAPH_\nHi\xc5\xa1a citrusov je velik rastlinjak, ki ga je Thomas Mansel Talbot zgradil okoli leta 1800, in je zamenjal vsaj tri nekdanje rastlinjake, v katerih so prezimili fuksija in limonovci. 44 m dolga stavba je severozahodno od oran\xc5\xbeerije in je sestavljena iz 38 metrov dolge \xc5\xbeelezne konstrukcije in stekla s kamnito zadnjo steno in dveh kotnih paviljonov, opremljenih s steklenimi strehami. Potem ko jo je bilo treba zaradi slabega stanja leta 2007 zapreti, je zdaj v glavnem obnovljena (za 1.800.000 \xc2\xa3).\n_START_SECTION_\nPark\n_START_PARAGRAPH_\nJu\xc5\xbeno od gra\xc5\xa1\xc4\x8dine je velik Margamski pode\xc5\xbeelski park, med kepe dreves vrinjen travnik, ki prehaja v skupno 344 hektarjev urejenih parkovnih povr\xc5\xa1in in jezero._NEWLINE_V 200 hektarjev velikem rezervatu \xc5\xbeivi \xc4\x8dreda damjakov, okoli 300 \xc5\xbeivali. S sodelovanjem \xc5\xbeivalskega vrta Whipsnade od leta 1990 \xc5\xbeivi v parku ve\xc4\x8d kot 60 jelenov in ve\xc4\x8d kot 30 Davidovih jelenov. Na kmetiji Trail sta ljubek \xc5\xbeivalski vrt in \xc4\x8dreda, od leta 1979 velja za izumrlo, glamorganske govedi. _NEWLINE_Odkar je park od leta 1973 last okro\xc5\xbenega sveta Glamorgana, je bil raz\xc5\xa1irjen kot javni rekreacijski kraj, vklju\xc4\x8deni so obmo\xc4\x8dja za parkiranje, piknik in \xc5\xbear, igri\xc5\xa1\xc4\x8da, ozkotirna \xc5\xbeeleznica in plezalni park.  Od leta 2007 do 2008 je bil v ju\xc5\xbenem parku Margamski razskovalni center (Margam Discovery center), sodobno u\xc4\x8dno sredi\xc5\xa1\xc4\x8de, ki ga je zgradil Field Discovery Council.'